גרנד פרי הונגריה

גרנד פרי הונגריה הוא מרוץ מכוניות שנתי המתקיים כחלק מסבב אליפות הפורמולה 1 ונערך במסלול "הונגרורינג", שנמצא בכפר מוגירוד, כ-18 ק"מ צפון-מזרחית לבודפשט. לואיס המילטון הוא הנהג בעל מספר הזכיות הגבוה בתחרות (7 זכיות) וקבוצת מקלארן היא הקבוצה בעלת מספר הזכיות הגבוה ביותר (11 זכיות).

היסטוריה
הגרנד פרי הראשון בהונגריה התקיים ב-21 ביוני 1936 במסלול שהוקם בתוך פארק נפליגט בעיר בודפשט. מרצדס, אאודי ואלפא רומיאו השתתפו בתחרות, כאשר כל יצרן שלח לתחרות 3 מכוניות שהתחרו בפני קהל גדול. פוליטיקה פנימית והמלחמה שהגיעה בהמשך הובילו להפסקת קיום המתחרויות והן התחדשו רק חמישים שנה לאחר מכן.

הגרנד פרי ההונגרי התחדש בשנת 1986 והיה המרוץ הראשון באליפות שהתקיים מאחורי מסך הברזל באירופה המזרחית. למרות מחירי הכרטיסים הגבוהים משך אליו המרוץ כמאתיים אלף צופים. המבנה של המסלול הוא צר, מפותל ולעיתים גם מאובק, מחוסר שימוש והדבר מכתיב סגנון מרוצים איטי בו נוסעים הנהגים זה אחרי זה ללא אפשרות לבצע עקיפות. דוגמה בולטת לכך הייתה בגרנד פרי בעונת 1990 במהלכו טיירי בוטסן, שנהג במכונית ויליאמס האיטית, חסם את דרכו של איירטון סנה עד שהשיג את הניצחון. בשל הקושי לעקוף הניצחון במסלול זה תלוי רבות בעמדת הזינוק וביציאה מעמדת הטיפולים. למרות זאת, היה זה נייג'ל מנסל בגרנד פרי של 1989 שזינק מהמקום ה-12 למרוץ ובסדרה של עקיפות מרשימות הצליח להגיע עד למקום הראשון ולזכות במירוץ.

בשנת 2001 ניצח בגרנד פרי מיכאל שומאכר, היה ניצחונו ה-51 בקריירה. בכך השווה את שיאו של אלן פרוסט. במהלך שנת 2003 הורחב מעט המסלול על מנת להגביר את קצב הנהיגה במרוצים. באותה שנה ניצח במרוץ פרננדו אלונסו בניצחון הבכורה שלו בסבב. בכך הפך לנהג הצעיר ביותר, עד אז, שמנצח מרוץ. בשנת 2008 ניצח במרוץ הייקי קובליינן, שהפך להיות הנהג המאה בתולדות האליפות שמנצח מרוץ.

בשנת 2013 נחתם חוזה לשיתוף פעולה המבטיח את המשך קיום התחרויות עד לשנת 2021. בשנת 2016 נסלל המסלול מחדש באופן יסודי והוכרז על הארכת הסכם שיתוף הפעולה בחמש שנים נוספות עד לשנת 2026.

מנצחים בגרנד פרי לפני שנה
 שנה נהג קבוצה מיקום 2025  לנדו נוריס מקלארן הונגרורינג 2024  אוסקר פיאסטרי מקלארן 2023  מקס ורסטאפן רד בול 2022  מקס ורסטאפן רד בול 2021  אסטבן אוקון רנו 2020  לואיס המילטון מרצדס 2019  לואיס המילטון מרצדס 2018  לואיס המילטון מרצדס 2017  סבסטיאן פטל פרארי 2016  לואיס המילטון מרצדס 2015  סבסטיאן פטל פרארי 2014  דניאל ריקארדו רד בול 2013  לואיס המילטון מרצדס 2012  לואיס המילטון מקלארן 2011  ג'נסון באטן מקלארן 2010  מארק ובר רד בול 2009  לואיס המילטון מקלארן 2008  הייקי קובליינן מקלארן 2007  לואיס המילטון מקלארן 2006  ג'נסון באטן הונדה 2005  קימי רייקונן מקלארן 2004  מיכאל שומאכר פרארי 2003  פרננדו אלונסו רנו 2002  רובנס באריקלו פרארי 2001  מיכאל שומאכר פרארי 2000  מיקה הקינן מקלארן 1999  מיקה הקינן מקלארן 1998  מיכאל שומאכר פרארי 1997  ז'אק וילנב ויליאמס 1996  ז'אק וילנב ויליאמס 1995  דיימון היל ויליאמס 1994  מיכאל שומאכר בנטון 1993  דיימון היל ויליאמס 1992  איירטון סנה מקלארן 1991  איירטון סנה מקלארן 1990  טיירי בוטסן ויליאמס 1989  נייג'ל מנסל פרארי 1988  איירטון סנה מקלארן 1987  נלסון פיקה ויליאמס 1986  נלסון פיקה ויליאמס 1985–1937 לא התקיים 1936  טאצ'יו נובלארי אלפא רומיאו נפליגט

קישורים חיצוניים



הערות שוליים

הונגריה
קטגוריה:תחרויות ספורט בהונגריה